
545400 SIGHIŞOARA
Str. Muzeului nr.7, Tel./Fax 0265 - 771278

H O T Ă R Â R E A   NR. 140
din 31 iulie 2014
privind însuşirea şi aprobarea Strategiei de dezvoltare locală a municipiului Sighişoara 

pentru perioada 2014 – 2020
Consiliul Local al Municipiului Sighişoara, întrunit în şedinţă ordinară;
Luând act de proiectul de hotărâre şi referatul de aprobare al Primarului municipiului, în calitate de iniţiator, înregistrat cu nr. 15859/21.07.2014, calitate conferită de prevederile art. 33 din Legea nr. 393/2004 privind Statutul aleşilor locali, cu modificările şi completările ulterioare, coroborat cu prevederile art. 45 alin. (6) din Legea nr. 215/2001, Legea administraţiei publice locale, republicată, cu modificările şi completările ulterioare;

Având în vedere contractul de servicii nr. 6367/19.03.2014, încheiat cu S.C. AVENSA CONSULTING S.R.L. pentru elaborarea strategiei de dezvoltare locală a municipiului Sighişoara pentru perioada 2014 – 2020;

Ţinând cont de prevederile contractului de servicii menţionat anterior, cu precădere de prevederile clauzei 9.1 lit. f, coroborate cu cele ale clauzei 12.2, teza finală;

Având în vedere necesitatea aprobării strategiei de dezvoltare locală a municipiului Sighişoara pentru perioada 2014 – 2020 de către consiliul local;

Ţinând cont de întâlnirile locale organizate cu actorii locali în toate domeniile aferente, a celor cu cetăţenii şi cu membrii consiliului local precum şi de sugestiile primite;

Luând în considerare şi prevederile Legii nr. 52/2003 privind transparenţa decizională în administraţia publică, republicată;

Văzând Raportul de Specialitate al Biroului Achiziţii, Accesare Fonduri Europene, Management Proiecte, înregistrat cu nr. 15857/21.07.2014, prin care se propune aprobarea strategiei de dezvoltare locală a municipiului Sighişoara pentru perioada 2014 – 2020, îndeplinindu-se prevederile legale în acest sens;
Având în vedere avizele favorabile ale  comisiilor de buget, urbanism, comerţ, socială şi avizul nefavorabil al comisiei juridice;
În temeiul prevederilor art. 36 alin. (2) lit. “b”, alin. (4) lit. “e”, alin. (6) lit. “a” pct. 19, precum şi ale art. 45 alin. (2) lit. “d” , coroborat cu art. 115 alin. (1) lit. “b” din Legea nr. 215/2001 a administraţiei publice locale, republicată, cu modificările şi completările ulterioare,

H O T Ă R Ă Ş T E:

Art. 1. Se însuşeşte şi se aprobă Strategia de dezvoltare locală a Municipiului Sighişoara pentru perioada 2014 – 2020, potrivit anexei nr. 1, care face parte integrantă din prezenta hotărâre şi se află în păstrarea  Biroului Achiziţii, Accesare Fonduri Europene, Management Proiecte.
Art. 2. Cu ducerea la îndeplinire a prevederilor prezentei hotărâri se încredinţează Primarul  Municipiului Sighişoara şi Biroul Achiziţii, Accesare Fonduri Europene, Management Proiecte.
Art. 3.  Prin grija Secretarului Municipiului Sighişoara – Fleşariu Anca, prezenta hotărâre va fi comunicată, în termenul prevăzut de lege, Primarului municipiului, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.sighisoara.org.ro. 

PREŞEDINTE DE ŞEDINŢĂ,

  

         Bontea Adrian  

  Contrasemnează/Avizat pentru legalitate

           SECRETAR,



           Anca Fleşariu

Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar;
  2 ex. Biroul Achiziţii, Accesare Fonduri Europene, Management Proiecte.
  8 ex. 
A.F./G.V.
